Главная (en)Train timetableSorochinskaya
круглогодично ср пт Buy
с 11.12.2019 по 29.01.2020 ср; с 05.02.2020 по 03.06.2020 ср чт; с 10.06.2020 по 02.09.2020 ср; с 09.09.2020 по 03.12.2020 ср чт Buy Video: Konfrontasie met bronstige olifantbul dryf dogter tot gebed | Maroela Media
ŉ Gesin van Hoedspruit in Limpopo het opnuut die krag van gebed beleef toe hulle verlede naweek in ŉ wildreservaat langs die Krugerwildtuin ŉ nuuskierige, bronstige olifantbul teëgekom het wat net nie wou padgee nie.
In die video kan gehoor word hoe Jakes Oosthuizen se dogter in die agterste sitplek haar pa herhaaldelik smeek om haar ruit toe te maak en sy uiteindelik begin bid vir die olifant om te wyk. “Here, vergeef asseblief my sondes en vat hom weg. Here, ek vra u asseblief so mooi. Beskerm ons en hou ons in u hand,” bid die 17-jarige Kaylin, wat ook die video geneem het. Die olifant gee net ná die gebed pad.
Oosthuizen vertel aan Maroela Media hy en sy gesin het op pad terug van die Innibos Laeveld Nasionale Kunstefees besluit om by die Manyeleti-natuurreservaat langs die Krugerwildtuin te kampeer nadat die wildtuin reeds vol bespreek is. Op pad na die kampterrein het dié olifantbul in die pad gestaan.
Die Oosthuizen-gesin: Jakes, Clarice, Colette en Kaylin. (Foto: Verskaf)
Saam met hom in die Toyota Land Cruiser, wat ŉ 4×4-kampwaentjie gesleep het, was sy vrou, Colette, hulle twee dogters, Clarice (18) en Kaylin (17), en ŉ vriendin van die dogters, Carma Loots (18).
“Ons het om die draai gekom op ŉ tweespoorpaadjie in ŉ beboste gedeelte wat ruier was as die res van die park en hier is toe hierdie groot olifantbul in ons rigting op pad. Ek kon sien aan sy ore hoe lek die hormone en dat hy bronstig is,” vertel Oosthuizen.
“Die bulle is dan mos gewoonlik meer parmantig as gewoonlik en lus vir baklei, net soos ŉ ou man wat moeilik is,” skerts hy. “Toe weet ek ons het moeilikheid.”
Hy vertel hy het onmiddellik die voertuig en waentjie so ver as wat hy kon in die bosse teruggestoot. “Ek was beïndruk dat ons so diep kon wegkom, omtrent 30 tree uit die pad uit. Ek het dadelik die voertuig afgeskakel en gehoop hy sal net verby ons gaan. Sy nuuskierigheid het hom egter beetgekry en toe hy na ons toe draai, het almal begin paniekerig raak. Dis toe dat die voorstelle oor wat ons moet doen in die voertuig begin opklink, maar eintlik is daar niks wat jy kan doen nie.”
Volgens Oosthuizen het hy geen keuse gehad as om sy dogter se pleidooi om die venster toe te maak, te ignoreer nie. “Mense haal my uit, maar die beste ding om in so ŉ situasie te doen is om so min geluide moontlik te maak. As ek die venster wou toemaak, sou ek die voertuig moes aanskakel, die lugdraad sou voor by die olifantbul uitgekom het en die radio sou aangaan.”
Hy voeg by dat hy wel een ding anders sou doen, naamlik om nie te fluister nie, maar eerder in ŉ normale stemtoon te praat. “ŉ Goeie vriend van my wat jare lange ondervinding in die bos het, het vir my gesê dis beter om in ŉ normale stemtoon te praat sodat die olifant nie hoef te wonder wat binne-in die voertuig aangaan nie.”
Oosthuizen sê hoewel hy koelkop gebly het, het hy self benoud geraak toe die olifantbul sy voorpoot op die voertuig gesit het. “Ek het gedink hy gaan opklim.”
Oor die skade wat aan die voertuig gerig is, is hy min gepla. “Die voorlig van die voertuig is gebreek en oral waar hy met sy slurp gedruk het, lyk dit of die voertuig met growwe skuurpapier geskuur is. Dit gaan my ŉ goeie paar rand uit die sak jaag om die voertuig reg te maak, maar die duike en skrape is die minste – dit kon soveel erger gewees het.”
Hy lag wanneer hy vertel van sy dogter se gebed. “Sy het besluit sy gaan haar pa, wat besig is om haar te ignoreer, override, en reguit na die Groot Pa toe gaan en direk bid vir beskerming. En daar draai die bul weg van ons af en gee pad. Dit was ŉ skrikwekkende voorval, maar op die ou end is daar miskien êrens ŉ ma wat vir ŉ kleintjie die krag van gebed kan wys met dié video.”
“Pappa my venster….”, ”Here vergeef asb my sondes en vat hom weg” …. arme kind ???????????????? (gekry via Whattsapp, eienaar kontak asb admin vir erkenning !)
Posted by SA Jagters/SA Hunters Bloemfontein on Monday, 1 July 2019
Verking sal my broek nat maak ha,ha…dit nou n storie AMEN!!!
Kaylin, jy is ‘n voorbeeld vir almal van ons en baie dankie dat jy weereens bewys het hoeveel krag daar in gebed is. Ek kon die angstigheid en vrees hoor in jou stem, maar jou onskuldige maar opregte gebed is verhoor. Dankie Here dat U net bewys het aan ons soms ongelowiges dat U altyd in beheer bly en dat ons nie moet vrees nie.
Tarzan… man! jy is ‘n Tarzan…. Ons het een jaar naby ‘n kamp in die suide van Die Wildtuin saam met ‘n string ander karre na ‘n paar renosters sit ek kyk, twee was aan die regterkant van die grondpad, ‘n ander een aan die linkerkant. Mens kon sien sy wil ook oor na die ander beweeg, nou beloer sy die karre wat die pad versper waar sy wil oor, ons het al teruggetrek om ruimte te gee, so beduie ek ook vir ander karre, die renoster kom dan nader, steek agter ‘n bos vas, draai om en beloer die… Lees meer »
Sjoe, mens kan die angs aanvoel. Knop in my keel vir die ongelooflike krag van gebed.
Ek is bly julle is veilig.
Ai dit is altyd so wonderlik dat dit al is wat ons kinders net vra asb mamma en pappa beskerm my!! Maar ons weet waar ons HULP vandaan kom.